ถ้าฉีดยาคุมมาแล้วมีประจำเดือนอยู่สามารถมีเพศสัมพันธ์แล้วหลั่งในได้ไหมคะ. จะท้องได้ไหมคะ
สวัสดีค่ะ หากได้เริ่มฉีดยาคุมกำเนิดภายใน 1-5 วันแรกนับจากที่มีประจำเดือนมา ยาฉีดก็จะสามารถออกฤทธิ์ในการป้องกันการตั้งครรภ์ได้ทันที หรือหากได้ฉีดมาแล้วเกิน 1 สัปดาห์ก่อนที่จะมีเพศสัมพันธ์ ยาฉีดก็จะสามารถออกฤทธิ์ในการป้องกันการตั้งครรภ์ได้แล้ว โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์ประมาณ 0.2% ไม่ว่าจะเป็นช่วงที่กำลังมีเลือดประจำเดือนหรือไม่ก็ตามค่ะ ดังนั้น สามารถที่จะมีเพศสัมพันธ์ได้ทุกช่วงเวลาค่ะ